चांदनी चौक इलाके में इमारत गिरी, सात मरे  
मध्य दिल्ली के जामा मस्जिद इलाके में देर शाम एक पुरानी इमारत के गिरने से सात लोगों की मौत हो गई।
मध्य दिल्ली के जामा मस्जिद इलाके में देर शाम एक पुरानी तीन मंजिला इमारत के गिरने से सात लोगों की मौत हो गई। मलबे से 27 घायल लोगों को निकालकर अस्पताल में भर्ती कराया गया है।  ऐसी आशंका है कि इस इमारत के मलबे में अभी और लोग दबे हो सकते हैं। इमारत में कई परिवार रहते थे।बताया जा रहा है कि यह इमारत काफी पुरानी थी और इसकी बगल में एक इमारत को तोड़कर दोबारा बनाया जा रहा था।  पुलिस ने बताया कि दुर्घटना तकरीबन आठ बजे चांदनी महल इलाके में हुई।